open-index/open-wikipedia-markdown huggingface dataset:
הלילה הוא שירים (אלבום)

"**הלילה הוא שירים**" הוא אלבום האולפן ה-18 של הזמרת הישראלית חוה אלברשטיין. את האלבום הוציאה בשנת 1977 לאור חברת התקליטים CBS ישראל.

## שירים
"ציפור השיר" עוסק בדואליות שבין חיי האמן לבין עולמו הפנימי, תוך תיאור ההתרגשות, הפחד והגעגוע לאמת ולפשטות בתוך עולם הבמה הזוהר. במילותיו, ניכרת הכמיהה לחיבור אנושי ולהבעה אמיתית, לצד תיאור הדמויות והרגשות שמלווים את היוצרת לאורך מסעה האמנותי. "שיעור מולדת" מתאר מוהר תמונות שונות מילדותו בבית הספר, המציגות דימויים של מה שנתפס כארץ ישראל הישנה והטובה. בבית הראשון הוא מתאר את התמונה שעל קיר חדר האוכל בבית ספרו, ועל האידיאה של האיכר הישראלי שמצמיח לחם; בבית השני מתואר שיעור מולדת בו המורה מראה לתלמידים חצב כסמן לסתיו וליורה וכן הלאה. "מים מתוך הבאר" מבטא את מסעו של האדם בעולם, מתחילת דרכו ועד סופה, דרך חיבורו הפשוט והעמוק לטבע, לארץ ישראל ולחיים. באמצעות סמלים של מים, לחם ופרי, מודגשת התלות ביסודות הבסיסיים והנצחיים של הקיום. "בובה זהבה" נכתב על ידי מרים ילן-שטקליס ופורסם לראשונה בשנת 1941 בעיתון "דבר לילדים".

"רוזלינדה" הוא גרסת כיסוי לשירו של דני עמיהוד מ-1972. הוא מתאר דמות טרגית ומלנכולית בשם רוזלינדה, המסמלת גורל בלתי נמנע ותחושת אובדן. "שיר ערש" הוא שיר ערש שחיברו נתן אלתרמן וסשה ארגוב עבור המחזמר "אסתר המלכה". בהקשר המחזה שר ליצן החצר את השיר למלך אחשוורוש בלילה שבו נדדה שנת המלך. "הלילה הוא שירים" מדגיש את הרבגוניות של הלילה, המתבטאת במוזיקה, תפילות ותחושות תמימות ותקווה. הוא מזמין להשהות את הרגע, להתרכז ברגעים הפשוטים והיפים שהלילה מביא עמו. "אהבה בת עשרים" עוסק במערכת יחסים ארוכה וסוערת, המשלבת אהבה עוצמתית, כאב ובגידה. השיר מבטא נאמנות עמוקה ורצון להמשיך יחד, תוך הבנה של הזמן והסיכונים הכרוכים באהבה.

"אחרי שלושים שנה" מתאר באופן הומוריסטי ומפוכח את תהליך ההזדקנות והשינויים שחלים ביחסים אינטימיים לאורך השנים. דרך תחנות שונות בחיים, השיר מדגיש את הניגוד בין העבר האנרגטי לבין ההווה המתון, תוך שילוב של נוסטלגיה והתפכחות. "חלומות שמורים" מונה את האוצרות החבויים בנפש האדם: זיכרונות ילדות, חלומות ראשונים וקולות מהעבר, שנשארים בתוכנו לאורך החיים. הוא מדגיש כיצד ריח, צליל או מילה יכולים לעורר מחדש תחושת תמימות ושמחה כמו בימי הילדות. "מאיה" מבטא אהבה גדולה ועדינה של הדובר למאיה, המתוארת כיקרה וקרובה ללבו. הוא מתאר את תחושת הקסם שבה, את גדילתה ואת הקשר העמוק ביניהם, תוך שילוב רגשות של תמימות ונוסטלגיה. "זמר אהבה לים" נכתב על ידי רפאל אליעז והולחן על ידי סשה ארגוב.

## רשימת רצועות

## הערות שוליים

קטגוריה:אלבומי חוה אלברשטיין
קטגוריה:אלבומים בעברית
קטגוריה:אלבומי חברת CBS ישראל
ציפור השיר

"**ציפור השיר**" הוא סינגל שהוקלט על ידי הזמרת הישראלית חוה אלברשטיין. את השיר הוציאה ביולי 1977 לאור חברת התקליטים CBS ישראל כרצועה הפותחת מתוך אלבומה ה-18 של אלברשטיין, "הלילה הוא שירים".

## על השיר
"ציפור השיר" נכתב על ידי רחל שפירא ללחן שחיבר משה וילנסקי. השיר עוסק בזמרת צעירה ונרגשת, שעומדת על הבמה ומופיעה מול קהל. בחלקים שונים של השיר יש דימויים של התלבושות, האורות וההתרגשות, המובילים את הדימוי לפורים – חג המסכות והתחפושות. הזמרת מוצגת כמי שחיה בין דמיון ומציאות, ויודעת ש ישנם ספקות פנימיים לגבי המהות שלה.

החלק השני של השיר מתאר דמויות שונות בחייה של הזמרת, כשכל דמות מייצגת צדדים שונים של חוויות וסיטואציות בחייה. דימויים נוספים של חברים וקרובים מחברים את השיר למעגלי חיים שונים, בהם יש יותר משכבת זהות אחת. השיר גם נוגע במתח בין הזמרת לבין שאר הדמויות, שהן חלק מעולם מציאותי והשאר מעולם דמיוני.

## הצלחה מסחרית
ב-18 ביולי 1977 הוצג כמועמד לכניסה למצעד הפזמונים השבועי של רשת ג'. בשבוע שלאחר מכן דורג במקום ה-25. ב-17 באוקטובר רשם את שיאו במצעד כשהגיע למקום השלישי. לבסוף, ב-14 בנובמבר יצא מהדירוג לאחר 14 שבועות צעידה רצופה. במצעד של גלי צה"ל הגיע "ציפור השיר" למקום ה-22.

## מיקומי שיא

## הערות שוליים

קטגוריה:שירי חוה אלברשטיין
קטגוריה:שירים בעברית
קטגוריה:שירים שנכתבו על ידי רחל שפירא
קטגוריה:שירים שהולחנו על ידי משה וילנסקי
קטגוריה:שירים על בעלי כנף
קטגוריה:סינגלים בהוצאת CBS ישראל
רוזלינדה

"**רוזלינדה**" הוא סינגל שהוקלט על ידי הזמר-יוצר הישראלי דני עמיהוד. את השיר הוציאה ביוני 1972 לאור חברת התקליטים CBS ישראל כסינגל שלא מתוך אלבום אולפן.

## על השיר
"רוזלינדה" נכתב והולחן על ידי עמיהוד. השיר מציג את הסיפור של סיפור של רוזלינדה, שנמצאת במגדל ומנפנפת לשלום לדובר. היא נתפסת כמי שמכורה לגורלה, עם תחושת עגמומיות ששוררת בה. המילים "רוזלינדה נפש עגומה באדום עוטף" מצביעות על דימוי חזק של סבל, כאב ותשוקה, שבו הצבע האדום מופיע כאות לסכנה או למאבק פנימי. הדובר פונה לאלוהים, ומבקש ממנו לשמור על רוזלינדה ולהנחות אותה לעלות על דרך המלך, תוך שהוא מתמודד עם תחושת חוסר אונים ותחזית קודרת של המוות המתקרב.

בחלק השני של השיר, רוזלינדה ממשיכה להיאבק עם המוות, שמרמז על קרבה לעתיד הקטלני. הדימויים בשיר מעצימים את תחושת הסבל והקיום המוגבל, כשגם הדובר מרגיש את נוכחות המוות בחייו, ואף מוצא את עצמו מוטל בדמו.

## גרסאות כיסוי
במרוצת השנים הוקלטו לשיר כמה גרסאות כיסוי. בשנת 1977 הקליטה הזמרת חוה אלברשטיין את השיר לאלבומה ה-18 "הלילה הוא שירים".

## הצלחה מסחרית
ב-12 ביוני 1972 הוצג כמועמד לכניסה למצעד הפזמונים השבועי של רשת ג'. בשבוע שלאחר מכן דורג במקום ה-17. ב-10 ביולי רשם את שיאו במצעד כשהגיע למקום השביעי. לבסוף, ב-14 באוגוסט יצא מהדירוג לאחר 8 שבועות צעידה רצופה. במצעד של גלי צה"ל הגיע "רוזלינדה" למקום השביעי.

## מיקומי שיא

## הערות שוליים

קטגוריה:שירי חוה אלברשטיין
קטגוריה:שירים בעברית
קטגוריה:שירים שהולחנו על ידי דני עמיהוד
קטגוריה:שירים על דמויות נשיות בדיוניות
קטגוריה:סינגלים בהוצאת CBS ישראל
רשא נאג'ח

**רשא נאג'ח** (בערבית: **رشا ناجح**) היא עיתונאית ואמנית סורית.

## רקע
כשהייתה בת 9 רשא נאג'ח זכתה במקום הראשון בסוריה ברטוריקה ודקלום שירה.

בבגרותה היא למדה כלכלה, פיננסים ובנקאות, ובהמשך למדה תקשורת (לדיפלומה) בדמשק וכן השתתפה בקורסים לתקשורת של רשת אל-ג'זירה.

## קריירה
### טלוויזיה וקולנוע

נאג'ח הגישה מספר תוכניות טלוויזיה, הראשונה שבהן הייתה "חי בפשטות" (عيش ببساطة) בערוץ הלוויני , התכנית "קשרתם אותנו" (عقدتونا) שעסקה בנושאים חברתיים, והתכנית "מבוקשים מטורפים" (مطلوب مجانين) ששודרה בערוץ  וצולמה בעיר חלב.

היא השתתפה בסרט הסורי "טיפת היופי האחרונה" (آخر قطرة جمال), שזכה במקום השלישי בקטגוריית היחידים בתחרות "מצלמה" (قمرة), אך היא לא הצליחה להשתתף בטקס ההוקרה שנערך בדובאי.

### שירה
* האלבום "חוקי אהבה לאלו היודעים" (قواعد العشق للعارفين) צולם בעיר חלב והופץ במצרים.

## התנגדותה למשטר אסד
בשנת 2011 העלתה נאג'ח תוכנית רשת בשם "[זו] עֵז, אפילו אם היא עפה" (عنزه ولو طارت) נגד משטרו של הנשיא הסורי בשאר אל-אסד כשהיא עוטה מסכה וכל פרק עסק בחשיפת האמת בסוגיה מסוימת, תוך הפרכת התעמולה של המשטר. בדצמבר 2024, לאחר נפילת משטרו של אסד, היא חשפה את פניה וזהותה ואמרה: "זה הניצחון האישי שלי, שאינני צריכה עוד להסתתר... תחושת החופש חדשה לי מאד, עכשיו יש הקלהכי אני כבר לא נרדפת...".

## הערות שוליים

קטגוריה:אנשי תקשורת סורים
קטגוריה:סוריה: תרבות
דני עמיהוד

**דני עמיהוד** (נולד ביוני 1949) הוא זמר, פזמונאי ומלחין ישראלי.

## ביוגרפיה
עמיהוד נולד ביוני 1949 בתל אביב-יפו וגדל בשכונת רש"י. דודו של אביו היה הסופר ומשורר הילדים לוין קיפניס. אביו עבד בחנות לכלי נגינה בשם "קובלסקי" באלנבי. בגיל 12 קנה לו גיטרה. בתחילת שנות ה-60 של המאה ה-20 למד עמיהוד נגינה על גיטרה אצל צבי מישורי, שלימד נגינה קלאסית. אולם לאחר חודשיים השתעמם מהלימודים, וביקש ממורו לנגן את שירי הביטלס. מישורי אישר לו זאת. באותה תקופה הקים עם אחיו יורם את הצמד "דני ויורם", שהופיע במסיבות שונות וזכה במופע הכישרונות "סוסי הלבן".

בתקופת נעוריו היה חבר בלהקת "המלאכים" ("The Angels") יחד עם חבריו לספסל הלימודים בבית הספר שבח מופת – מיקו קנטי (מתופף), יהודה אלטדורף (בסיסט), משה בן בסט (גיטריסט) ועמיהוד (גיטריסט) . הלהקה, שפעלה בין השנים 1964–1966, הופיעה בעיקר במועדון בר-ברים. בשלב מסוים הלהקה צירפה את הסולנית גליה ישי ושמה שונה ל"גליה והמלאכים". היא הקליטה בסטודיו "דוקטור רדיו" על תקליט את השיר הראשון שעמיהוד כתב והלחין עמיהוד בשם "אפילו". לימים השיר הוקלט שוב על ידי יגאל בשן בשם "ילדות" עם מילים חדשות של אברהם אורן ללחנו של עמיהוד ובוצע על בימת פסטיבל הזמר והפזמון 1970.

את שירותו הצבאי החל בינואר 1968 בלהקת פיקוד מרכז. הוא השתתף בתוכניות "רד אלינו לבקעה" (1969) ו"ליד הירדן" (1970). בשנת 1970 השתתף במחזמר "אברהם אבינו נגד שרה אמנו" לצד שושנה דמארי, שלמה ארצי, עדנה לב, אריה אליאס ודובי גל. הוא הלחין את השיר הזוכה של פסטיבל הזמר והפזמון 1971, "רק הירח" בביצוע אילנית. זמן קצר לאחר מכן הצטרף לשלישית "לא אכפת להם" עם פרישתו של מתי כספי. השלישייה פעלה במתכונת זו למשך שנה אחת בלבד, במהלכה הקליטה מספר שירים שהלחין עמיהוד, וביניהם "חסמבה ונערי ההפקר", שחיבר אהוד מנור. שיר נוסף שהקליטה השלישייה באותה תקופה היה "מי יתפוס כוכב נופל" (עיבוד: מישה סגל) שהלחין עמיהוד ולימים הפך ל"שיר תשרי" עם מילים אחרות. השיר נכלל באלבומה ה-20 של חוה אלברשטיין, "התבהרות" (1978).

לאחר פירוק הלהקה ניסה עמיהוד לפתח קריירת סולו משלו, והקליט בשנת 1972 את השיר שכתב והלחין, "רוזלינדה". השיר הגיע בשיאו למקום השביעי במצעד הפזמונים השבועי של רשת ג'. לימים הקליטה אלברשטיין את השיר לאלבומה ה-18, "הלילה הוא שירים" (1977) בעיבודו של קובי אשרת. שירים נוספים של עמיהוד שהקליטה אלברשטיין הם "שבע" (מילים: נורית זרחי, מתוך האלבום "חוה ועודד בארץ הקסמים", 1971, שבוצע מאוחר יותר גם על ידי יעל לוי) ו"לפני שיחשיך" (מילים: רחל שפירא) באלבומה "שיר במתנה" (1980). באותה שנה יצא עמיהוד לסיבוב הופעות. כשהגיע לקליפורניה, הופעתו התבטלה עקב הטבח באולימפיאדת מינכן.

הוא נשאר בארצות הברית והחל להופיע במועדונים קטנים ומקומיים באזור פלורידה. במקביל שלח לחנים לאמנים בישראל. בשנת 1978 עבר להתגורר בלוס אנג'לס ובשנת 1986, לצד הופעותיו, החל לעבוד כמכוון פסנתרים לצורך פרנסה. בשנת 1988 החליט לפרוש מהופעות ולהתמסר לכיוון הפסנתרים.

## הערות שוליים

קטגוריה:זמרים ישראלים
קטגוריה:פזמונאים ישראלים
קטגוריה:מלחינים ישראלים
קטגוריה:חברי להקת פיקוד המרכז
קטגוריה:מהגרים מישראל לארצות הברית
קטגוריה:ישראלים שנולדו ב-1949
צבא ההגנה של נמיביה

**צבא ההגנה של נמיביה** (**Namibian Defence Force** או **NDF**) הוא השם של הכוחות המזוינים של רפובליקת נמיביה.

על פי המוגדר בחוק: תפקידיו של הצבא הם להגן על ריבונות המדינה, לסייע במישור האזרחי והלאומי ולשמור על השלווה האזרחים בין קבוצות החברה השונות בנמיביה. המפקד העליון הוא הנשיא ולרשותו מופקד השר העומד בראש המשרד לענייני הביטחון לצד הקבינט, והעומד בראש הצבא פעול ואחרי לתפקוד השיגרתי הוא הרמטכ"ל.
## היסטוריה

הוא נוסד בסיוע בריטי ב-2 ביוני 1990, לאחר קבלת העצמאות של נמיביה מדרום אפריקה, על בסיס ארגונים קודם שפעלו בשטח נמיביה עד אותה עת. בסוף המחצית הראשונה של העשור הראשון למאה ה-21 חלו בצבא מספר רפורמות משמעותיות כולל הרחבה הסד"כ והציוד, הפיכת זרועות האוויר והים ליחידות נפרדות העצמאיות, לאחר שהוקמו לראשונה ב-1994 כיחידות משנה בזרוע היבשה, ועוד.

מאז הקמתו הצבא היה מעורב במספר סכסוכים ומשימות בין לאומיות כגון: סכסוך קאפרבי הרפובליקה הדמוקרטית של קונגו (מבצע אטלנטי), אנגולה ומשימות נוספות – בעיקר משימות מטעם האו"ם.
## ארגון וציוד
צבא נמיביה הוא צבא קטן יחסית, דל בציוד ומשאבים, כשמרבית הציוד והתשתיות שלו מבוססים על תשתית צבא ישנה שירש קודם קבלת העצמאות, המגיע בעיקר מן מדינות הגוש המזרחי לבריטניה.

הצבא מקצועי מונה לכל היותר על 20,000 איש הנחלקים ליחידות הבאות:
יחידות לוחמות:
* זרוע היבשה
** חיל הגנה אווירית הכולל חטיבה אחת.
** חיל רגלים ממונע – תחתיו 3 חטיבות (21,12,26, וכולל גדוד ממוכן אחד וגדוד משמר לאומי אחד תחת חטיבה 21) לצד מספר גדודים עצמאים
** חיל תותחנים – חטיבת ארטילריה אחת (מספר 4) בעלת חמישה גדודים (44,12,46,21,26)
** גדוד חיל ההנדסה הקרבית העצמאי
* חיל האוויר – הפועל משלושה בסיסים, מפעילי: 10~ מטוסי קרב, 15~ מסוקים, 8~ מטוסי תובלה וכ-10 מטוסי אימון,
** טייסת הכשרה
** טייסת קרב
** טייסת תובלה
** טייסת מסוקים לתמיכה
* חיל הים – הכולל כוח אדם של כ-1,100 איש ועיקר ציודו הוא כעשרה ספינות לצורך פטרול והגנה על קו החוף.

יחידות עזר:
* חיל לוגיסטיקה
* חיל רפואה
* חיל משטרה צבאית
* חיל תקשוב
* אגף הדרכה והכשרה
* אגף מודיעין
* יחידת תיאום בינלאומי
* המבקר הכללי
יש לציין כי על אף שמם הרשמי של מרבית היחידות הם אינם משקפים את הסד"כ שלהם, לדוגמה יחידה הנושאת את השם "חטיבה" לרוב לא תכלול כמו כ"א המקובל בסטדר העולמי לחטיבה.

## גלריה

קובץ:Namibian Air Force - Harbin Y12-II.jpg
קובץ:Namibian Air Force F7 (cropped).jpg
קובץ:Namibian Air Force K-8.jpg
קובץ:Flag of the Namibian Air Force.svg|דגל חיל האוויר של נמיביה
קובץ:Namibian army WZ-523 IFV.png
קובץ:Namibian Army towed G2 artillery.jpg
קובץ:Namibian Army Wolf armed with Air Defence cannon.jpg
קובץ:Flag of the Namibian Army.svg|דגל זרוע היבשה
קובץ:Namibian Navy Type 037 Class boats.jpg
קובץ:Namibian Navy vessel.JPG
קובץ:Namibian Navy Sailors.jpg
קובץ:Flag of the Namibian Navy.svg|דגל חיל הים של נמיביה


## קישורים חיצוניים

## הערות שוליים

נמיביה
קטגוריה:צבאות מודרניים
קטגוריה:אפריקה: צבא וביטחון
קטגוריה:נמיביה
ניקולאי טראסוב

**ניקולאי סרגייביץ' טראסוב** (ברוסית: **Николай Сергеевич Тарасов**; נולד ב-25 בפברואר 1998) הוא כדורגלן יהודי-רוסי המשחק בעמדת הבלם בספקטק קוסטרומה.

## קריירה
טראסוב התחיל את הקריירה שלו בקבוצות ילדים שונות בהן זניט סנקט פטרבורג ואמקאר פרם. עם סיום גיל הנוער שיחק בעיקר בקבוצות מילואים ובקבוצות שונות בליגות הנמוכות של רוסיה.

בעונת  חתם באטיראו מליגת העל הקזחית. ב-5 במרץ 2022 ערך את הופעת הבכורה שלו בקבוצה הבוגרת בתיקו 0-0 נגד אקסו. ב-1 במאי הבקיע את שער הבכורה שלו בקבוצה בניצחון 1-2 נגד אורדבסי שימקנט. 6 ימים לאחר מכן, הבקיע צמד בניצחון 0–3 נגד קאיראט אלמטי.

בעונת  חתם בקיזילקום זראפשון מליגת העל האוזבקית בה שיחק שנתיים.

ב-5 בינואר 2025 סיכם בבני יהודה מהליגה הלאומית.

## קישורים חיצוניים

## הערות שוליים

קטגוריה:כדורגלנים יהודים
קטגוריה:כדורגלנים רוסים
קטגוריה:כדורגלנים ישראלים
קטגוריה:בלמי כדורגל יהודים
קטגוריה:בלמי כדורגל רוסים
קטגוריה:בלמי כדורגל ישראלים
קטגוריה:ספורטאים יהודים רוסים
קטגוריה:כדורגלני אטיראו
קטגוריה:כדורגלני בני יהודה תל אביב
קטגוריה:ספורטאים זרים בקזחסטן
קטגוריה:ספורטאים זרים באוזבקיסטן
קטגוריה:עולים בשנות ה-2020
קטגוריה:רוסים שנולדו ב-1998
קטגוריה:ישראלים שנולדו ב-1998
אהבה בת עשרים

"**אהבה בת עשרים**" הוא שיר שהוקלט על ידי הזמר הישראלי יוסי בנאי. את השיר הוציאה בשנת 1973 לאור חברת התקליטים הד ארצי כרצועה השלישית באלבומו של בנאי, "פרצוף של צועני".

## על השיר
"אהבה בת עשרים" הוא תרגום מאת נעמי שמר לשיר הצרפתי "La Chanson Des Vieux Amants" של ז'אק ברל. השיר מתאר מערכת יחסים רבת פנים בין שני אוהבים, ששילבה תשוקה, כאב, קשיים ופרידות. הדובר מתאר את החוויות המשותפות ואת תחושת הזיכרון ששומר על רגעי העבר בחדרם המשותף. ישנה תחושת נוסטלגיה לעבר שאיננו עוד, יחד עם הכרה בכאב ובשינוי שעברו עם הזמן. הזיכרונות ממלאים את החדר ואת הלב, אך אינם דומים להווה ולעתיד.

בחלק השני, השיר עובר לטון מפוכח ואינטימי יותר, שבו הדובר מתמודד עם השקרים, הסודות והמלכודות שבמערכת היחסים. הוא מכיר בקשיים ובמורכבות, לצד הכאב שבהתמודדות עם בגידות ומאבקים פנימיים. עם זאת, הוא מציין את החיבור העמוק ביניהם ואת רצונו להזדקן יחד למרות הכול.

במרוצת השנים הוקלטו גרסאות כיסוי רבות ל"אהבה בת עשרים". בשנת 1977 הקליטה חוה אלברשטיין את השיר, והוא נכלל באלבומה ה-18 "הלילה הוא שירים". גם דוד ד'אור, קורין אלאל וישי לוי פרסמו את גרסותיהם לשיר.

## קישורים חיצוניים

## הערות שוליים

קטגוריה:שירי חוה אלברשטיין
קטגוריה:שירי יוסי בנאי
קטגוריה:שירי ישי לוי
קטגוריה:שירי משה בקר
קטגוריה:שירי קורין אלאל
קטגוריה:שירים בעברית
קטגוריה:שירים שתורגמו מצרפתית לעברית
קטגוריה:שירי אהבה בעברית
זנוח (הר יהודה)

**זָנוֹחַ** הייתה עיר מקראית בהר יהודה. העיר נזכרת בספר יהושע, כחלק מתיאור נחלת שבט יהודה, ונמנית בקבוצה 7 של רשימת ערי יהודה, בספר המדבר הדרומי של הר יהודה:

עיר נוספת בשם זנוח נתקיימה בצפון השפלה בקבוצה 2 של ערי יהודה, סמוך למקום בו הוקם מושב זנוח הקרוי על שמה, ואליה מכוונות כנראה הידיעות על זנוח בימי שיבת ציון, ב וכן ב, ברשימה המיוחסת לימי נחמיה אך תאריכה המקורי אינו ברור. אשר לזנוח מרשימות היחש של יהודה, זו מתייחשת על עזרה, לצד שוכה, וקשה מאד להכריע אם הכוונה לשוכה וזנוח שבצפון השפלה או לשוכה וזנוח שבדרום ההר. דיון מפורט מאד וספרות בכל עניין בני עזרה ניתן למצוא אצל גרשון גליל.

## הזיהוי
ההצעות העיקריות לזיהוי זנוח היו בח'רבת זנוטה ובח'רבת בית עמרה שליד ואדי א-זנח' או אבו זנח'. ח'רבת זנוטה אינה מתאימה כלל עקב מיקומה הרחק מספר המדבר ובלב יישובי קבוצה 5, למרות שהממצא באתר עצמו עשוי להתאים (על זנוטה, ראו דנה). אזור ואדי זנח' גבולי מבחינת מיקומו אך עדיין אפשרי; בכל מקרה הרי זה אזור מפגש בו מתערבבות זו בזו ערים מקבוצות 6, 5 ו-7. החורבה הקרובה ביותר לואדי זנח', ממש מעליו, היא בית עמרה. בחורבה העיקרית לא נתגלה ממצא מתאים בסקר החירום של משה כוכבי. בחורבה סמוכה וחסרת שם ("בית עמרה מערב") נתגלה ממצא כזה כבר ב־1969 על ידי שמריה גוטמן (בתיק הסקר), אלא שהחורבה נשמטה מפרסומו הראשוני ולא הושם אליה לב. לעת עתה נראה לזהות את זנוח בחורבה זו, שאף היא מעל ואדי א-זנח. זאת בשל שימור השם, וכן המיקום הגאוגרפי וממצאי הסקר הארכאולוגי, התואמים לזיהוי כזה.

## הממצא הארכאולוגי
החורבה חסרת השם הנדונה היא אתר 1/45/320{15-09} בסקר ישראל, נ"צ 1548.0954, גובה מוחלט 720 מ', גובה יחסי 5 מ', תצפית טובה, שטח מרבי כ-7 דונם. הממצא מהחורבה עדיין מועט ודורש סקר נוסף, אך דומה שכבר ניתן להסתמך עליו. ראשית היישוב בתקופת הברזל 2ב-ד; ממצאים מהתקופה הפרסית טרם עלו בסקר. המשך היישוב בתקופות ההלניסטית והרומית, כולן בהיקף המוערך בכ-4 דונם. בתקופה הביזנטית מגיע היישוב לשיאו (כ-7 דונם) במקביל לח'רבת בית עמרה העיקרית, ובתקופות שאחריה חוזר היקפו ויורד.

## הערות שוליים

קטגוריה:נחלת שבט יהודה
קטגוריה:יישובי המקרא
חולון (הר יהודה)

**חֹלֹן, חילן, חילז** הייתה עיר מקראית בדרום הר יהודה. העיר נזכרת ב, כחלק מתיאור נחלת שבט יהודה, ונמנית בקבוצה 5, קבוצת דרום ההר של רשימת ערי יהודה: "מח וּבָהָר שָׁמִיר וְיַתִּיר וְשׂוֹכֹה. מט וְדַנָּה וְקִרְיַת סַנָּה הִיא דְבִר. נ וַעֲנָב וְאֶשְׁתְּמֹה וְעָנִים. נא וְגֹשֶׁן וְחֹלֹן וְגִלֹה עָרִים אַחַת עֶשְׂרֵה וְחַצְרֵיהֶן." היא מופיעה בעוד שני מקומות במקרא: ברשימת ערי הלויים, ב: "וְאֶת חֹלֹן וְאֶת מִגְרָשֶׁהָ וְאֶת דְּבִר וְאֶת מִגְרָשֶׁהָ"; וכן ברשימות היחש של יהודה בשם 'חילז'.

עיר אחרת בשם **חֹלוֹן** נזכרת בעבר הירדן: "וּמִשְׁפָּט בָּא אֶל אֶרֶץ הַמִּישֹׁר אֶל **חֹלוֹן** וְאֶל יַהְצָה", ספר ירמיהו, פרק מ"ח, פסוק כ"א.

שמה של העיר המודרנית חולון שהוקמה בחולות מישור החוף ניתן לה בזיקה לשמן של שתי הערים מקראיות הללו, למרות שהן נמצאות באזורים גאוגרפיים אחרים ממנה, ושמם גם אינו נגזר מהמילה "חולות" (בניגוד לחולון המודרנית) שכן הם נמצאים באזורים הרריים שאין בהם חולות.

## זיהוי
אולברייט הציע לזהותה בח' עלין ('חרבת עלית') שבמשולש הערקוב הנמוך וכמה חוקרים הלכו בעקבותיו. אולם הזיהוי אינו מתקבל על הדעת: דמיון השם קלוש, והאתר מרוחק מתחום קבוצה 5 ואינו שוכן בהר. למעשה אין רמז ישיר לזיהויה של **חֹלֹן** כשלעצמה, אבל לאור מערכת השיקולים בזיהוי יישובי קבוצות 7-5 ובדרך האלימינציה ניתן להציע בזהירות את ח' ביסם; ע"ע רשימת ערי יהודה, קבוצה 5.

## ממצאי הסקר הארכאולוגי
בסקר ישראל זהו אתר 1/36/320{15-09}, נ"צ 1532.0967, גובה מוחלט 725 מ', גובה יחסי 0 מ', תצפית פחות מבינונית, שטח מרבי כ-8 דונם. ראשית היישוב בתקופת הברזל 2א ו-2-ב (כ-5 דונם), והמשכו בתקופות הברזל 2ג ו-2ד (כ-8 דונם, שיא היישוב), הפרסית (כ-4 דונם), ההלניסטית והרומית (כ-3 דונם), הביזנטית (כ-5 דונם), ובתקופות האיסלמיות (4-3 דונם). הממצא מתאים לתארוך המקובל של הרשימות בהן מופיעה חֹלֹן.

## הערות שוליים

קטגוריה:נחלת שבט יהודה
ריצ'רד וין

**ריצ'רד וין** (באנגלית: **Richard Winn**; 1750 – 19 בדצמבר 1818) היה פוליטיקאי, מודד קרקעות, סוחר ובעל עבדים אמריקאי מקרוליינה הדרומית.

## ביוגרפיה
וין נולד בשנת 1750 במחוז פאקווייר, מושבת וירג'יניה. במהלך מלחמת העצמאות האמריקנית הוא היה קצין ברגימנט השלישי של קרוליינה הדרומית. לאחר שהרגימנט נלכד בצ'ארלסטון, הוא שירת ביחידת פרטיזנים של המיליציה תחת פיקודו של תומאס סאמטר. לאחר המלחמה מונה לגנרל במיליציה של קרוליינה הדרומית.

הוא ייצג את קרוליינה הדרומית בבית הנבחרים של ארצות הברית מ-1793 עד 1797 ומ-1803 עד 1813. הוא מת ב-19 בדצמבר 1818 במחוז מארי, טנסי.

## קישורים חיצוניים
* 
* 

## הערות שוליים

קטגוריה:אמריקאים ילידי וירג'יניה
קטגוריה:חברי בית הנבחרים של ארצות הברית מקרוליינה הדרומית
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:אמריקאים שנולדו ב-1750
קטגוריה:אמריקאים שנפטרו ב-1818
האליפות הלאומית של ארצות הברית בטניס 1943

**האליפות הלאומית של ארצות הברית בטניס 1943** הייתה תחרות טניס שנערכה על מגרשי הדשא של מועדון הטניס בפורסט הילס שבקווינס. התחרות התחילה ב-1 בספטמבר והסתיימה ב-6 בספטמבר. בעקבות אירועי מלחמת העולם השנייה זה היה אירוע גראנד סלאם היחיד שנערך בשנת 1943. ספורטאים מאירופה ובאוסטרליה לא הגיעו לתחרות.

מרגרט אוסבורן זכתה ב-2 תחרויות.
## התחרות
### תחרות הגברים
ימין|ממוזער|180px|ג'וזף הנט, מנצח תחרות הגברים
לתחרות זו נרשמו 32 טניסאים שחולקו ל-2 בתים. בוצע דירוג ל-8 משתתפים החזקים:

# פרנק פרקר (), הודח ברבע הגמר
# פנצ'ו סגורה (), הודח בחצי הגמר
# ג'ק קרמר (), הפסיד במשחק הגמר
# ביל טלברט (), הודח בחצי הגמר
# סיימור גרינברג (), הודח בסיבוב השני
# סידני ווד (), הודח בסיבוב הראשון
# **[[ג'ו האנט]] (), ניצח בתחרות**
# אלווד קוק (), הודח ברבע הגמר

מנצח אליפות 1942 טד שרודר לא השתתף. במשחק הגמר ג'וזף הנט (ארצות הברית)) שיחק נגד ג'ק קרמר האמריקאי וניצח ב-4 מערכות.

### תחרות הנשים
ימין|ממוזער|180px|פאולין בץ, מנצחת תחרות הנשים
בתחרות הנשים השתתפו 32 טניסאיות שחולקו ל-4 בתים. הטניסאיות החזקות קיבלו דירוג כדלקמן:

# **[[פאולין בץ]] (), מנצחת תחרות 1942, ניצחה בתחרות
# [[לואיז ברוף]] (), הפסידה במשחק הגמר
# [[מרגרט אוסבורן דופונט]] (), הודחה ברבע הגמר
# [[דוריס הארט]] (), הודחה בחצי הגמר
# [[שרה פלפרי]] (), הודחה ברבע הגמר
# הלן ברנהרד (), הודחה בסיבוב השני
# דורותי באנדי (), הודחה בחצי הגמר
# מרי ארנולד (), הודחה ברבע הגמר

במשחק הגמר מנצחת תחרות 1942 [[פאולין בץ]] שיחקה נגד [[לואיז ברוף]] וניצחה ב-3 מערכות כמו בשנה הקודמת.

===תחרות זוגות גברים===
בתחרות השתתפו מספר זוגות. במשחק הגמר זוג אמריקאי [[ג'ק קרמר]]/[[פרנק פרקר]] שיחקו נגד זוג אמריקאי נוסף [[ביל טלברט]]/דייוויד פרימן וניצחו אותם ב-3 מערכות. לג'ק קרמר זה היה הניצחון השלישי בתחרות זוגות גברים באליפות ארצות הברית הפתוחה.

===תחרות זוגות נשים===
בתחרות השתתפו 16 זוגות זוגות. הזוגות החזקות זכו בדירוג כדלקמן: 

# **לואיז ברוף/מרגרט אוסבורן דופונט (), ניצחו בתחרות
# פאולין בץ/דוריס הארט (), הפסידו בגמר
# מרי ארנולד/דודו בנדי (), הודחו בחצי הגמר
# ג'קי הנט/מרג'ורי ואן רין (), הודחו בחצי הגמר

במשחק הגמר לואיז ברוף/מרגרט אוסבורן דופונט מארצות הברית שיחקו נגד זוג אמריקאי פאולין בץ/דוריס הארט וניצחו אותן ב-2 מערכות.

### תחרות זוגות מעורבים
בתחרות השתתפו 16 זוגות. הזוגות החזקות זכו בדירוג כדלקמן: 

# '''ביל טלברט/מרגרט אוסבורן דופונט (), ניצחו בתחרות
# פנצ'ו סגורה ()/פאולין בץ (), הפסידו בגמר
# בוב פלקנבורג/לואיז ברוף (), הודחו בחצי הגמר
# אלווד קוק/שרה פלפרי (), הודחו בחצי הגמר

במשחק הגמר מרגרט אוסבורן דופונט/ביל טלברט (ארצות הברית) שיחקו נגד זוג פאולין בץ (ארצות הברית)/פרנקו סיגורה (אקוודור) וניצחו אותם ב-2 מערכות.

## קישורים חיצוניים
* Collins, Bud (2010). The Bud Collins History of Tennis (2nd ed.). [New York]: New Chapter Press. pp. 73–74. .
* תחרות הגברים
* תחרות הנשים, זוגות נשים וזוגות מעורבים

## הערות שוליים

1943
טניס
קטגוריה:1943 בארצות הברית
האליפות הלאומית של ארצות הברית בטניס 1944

**האליפות הלאומית של ארצות הברית בטניס 1944** הייתה תחרות טניס שנערכה על מגרשי הדשא של מועדון הטניס בפורסט הילס שבקווינס. התחרות התחילה ב-30 באוגוסט והסתיימה ב-4 בספטמבר. בעקבות אירועי מלחמת העולם השנייה זה היה אירוע גראנד סלאם היחיד שנערך בשנת 1944. ספורטאים מאירופה ובאוסטרליה לא הגיעו לתחרות.

מרגרט אוסבורן וטד שרודר זכו ב-2 תחרויות.
## התחרות
### תחרות הגברים
ימין|ממוזער|180px|פרנק פרקר, מנצח תחרות הגברים
לתחרות זו נרשמו 32 טניסאים שחולקו ל-2 בתים.  בוצע דירוג ל-10 משתתפים החזקים למשתתפים אמריקאים וזרים בנפרד.

מנצח אליפות 1943 ג'וזף הנט לא השתתף. במשחק הגמר פרנק פרקר (ארצות הברית) שיחק נגד ביל טלברט האמריקאי וניצח ב-5 מערכות.

### תחרות הנשים
ימין|ממוזער|180px|פאולין בץ, מנצחת תחרות הנשים
בתחרות הנשים השתתפו 32 טניסאיות שחולקו ל-4 בתים. בוצע דירוג לטניסאיות החזקות (אמריקאיות בלבד) כדלקמן:

# **[[פאולין בץ]] (), מנצחת תחרות 1942 ו-1943, ניצחה בתחרות
# [[מרגרט אוסבורן דופונט]] (), הפסידה במשחק הגמר
# [[לואיז ברוף]] (), הודחה בחצי הגמר
# דורותי באנדי (), הודחה בחצי הגמר
# מרי ארנולד (), הודחה ברבע הגמר
# [[דוריס הארט]] (), הודחה ברבע הגמר
# וירג'יניה קובץ' (), הודחה ברבע הגמר
# [[פטרישה קנינג טוד|פטרישה טוד]] (), הודחה בסיבוב השני

במשחק הגמר מנצחת תחרות 1943 [[פאולין בץ]] שיחקה נגד [[מרגרט אוסבורן דופונט]] וניצחה ב-2 מערכות. עבור פאלינה בץ זה היה הניצחון השלישי ברציפות.

===תחרות זוגות גברים===
בתחרות השתתפו מספר זוגות. במשחק הגמר זוג אמריקאי [[דון מקניל]]/[[בוב פלקנבורג]] נפגשו עם זוג [[ביל טלברט]] (ארצות הברית)/פנצ'ו סיגורה ([[אקוודור]]) וניצחו אותם ב-4 מערכות. 
===תחרות זוגות נשים===
בתחרות השתתפו 16 זוגות זוגות. הזוגות החזקות קיבלו דירוג כדלקמן:

# **לואיז ברוף/מרגרט אוסבורן דופונט (), ניצחו בתחרות
# פאולין בץ/דוריס הארט (), הפסידו בגמר

במשחק הגמר לואיז ברוף/מרגרט אוסבורן דופונט (ארצות הברית) שיחקו נגד זוג אמריקאי פאולין בץ/דוריס הארט וניצחו אותם ב-3 מערכות.

### תחרות זוגות מעורבים
בתחרות השתתפו 16 זוגות. במשחק הגמר מנצחי תחרות 1943 מרגרט אוסבורן דופונט/ביל טלברט (ארצות הברית) שיחקו נגד זוג אמריקאי דורותי באנדי/דון מקניל וניצחו אותם ב-2 מערכות.

## קישורים חיצוניים
* Collins, Bud (2010). The Bud Collins History of Tennis (2nd ed.). [New York]: New Chapter Press. pp. 75–76. .
* תחרות גברים
* תחרות הנשים, זוגות נשים וזוגות מעורבים

## הערות שוליים

1944
טניס
קטגוריה:1944 בארצות הברית
חלומות שמורים

"**חלומות שמורים**" הוא סינגל שהוקלט על ידי הזמר הישראלי יזהר כהן. את השיר הוציאה באוגוסט 1973 לאור חברת התקליטים פונודור כסינגל מתוך אלבומו של כהן, "חלומות שמורים".

## על השיר
"חלומות שמורים" נכתב על ידי אהוד מנור ללחן שחיבר מתי כספי. השיר מתאר מסע פנימי אל זיכרונות הילדות והעבר של הדובר, השוכנים עמוק בתוך תודעתו. הוא מציג אוסף של קולות, מראות, ספרי פלאים ומנגינות, המייצגים את החוויות הראשונות של הגיבור בילדותו. כל אלה מהווים את היסודות של זהותו האישית.

בחלקו השני, השיר מתאר כיצד גירויים פשוטים כמו ריח, צליל או מילה יכולים לעורר מחדש זיכרונות נשכחים, ולהחזיר את האדם אל רגעים קסומים מעברו. הוא מדגיש את הניגוד בין הילדות התמימה לבין הזמן החולף, כשהעבר נשמר בתוך הלב והנשמה.

השיר בוצע לראשונה במחזמר **לילי גם** שנכתב על ידי אהוד מנור ב-1973. 

## הצלחה מסחרית
ב-20 באוגוסט 1973 הוצג כמועמד לכניסה למצעד הפזמונים השבועי של רשת ג'. בשבוע שלאחר מכן דורג במקום ה-19. הוא יצא מהדירוג בשבוע אחרי. במצעד של גלי צה"ל הגיע "ציפור השיר" למקום ה-16.

בשנת 1977 הקליטה חוה אלברשטיין גרסת כיסוי לשיר, והכלילה אותה באלבומה ה-18, "הלילה הוא שירים". גם המלחין כספי ורוני דלומי פרסמו את השיר.

## מיקומי שיא

## הערות שוליים

קטגוריה:שירי חוה אלברשטיין
קטגוריה:שירי יזהר כהן
קטגוריה:שירי מתי כספי
קטגוריה:שירי רוני דלומי
קטגוריה:שירים בעברית
קטגוריה:שירים שנכתבו על ידי אהוד מנור
קטגוריה:שירים שהולחנו על ידי מתי כספי
קטגוריה:שירים על חלומות
נגד הרוח

"**נגד הרוח**" הוא שיר שכתב והלחין המוזיקאי שלום חנוך בשנת 1988 ונכלל באלבומו "רק בן אדם", שיצא באותה השנה. השיר הוא אחד משיריו הבולטים של חנוך.

## על השיר
השיר עוסק באדם שעובר משבר בחיים, ומנסה לשמור על התקווה גם ברגעיו הקשים ביותר. השורה המסכמת של הפזמון, "תמיד הכי חשוך לפני עלות השחר", שמבטאת את החרפת תחושת הקושי כסימן לכך שההקלה קרובה לבוא, היא אחת השורות המצוטטות ביותר מתוך שיריו של חנוך. חנוך מתאר שהשיר נכתב בתקופה שבה סבל ממחסום כתיבה חריף, בצל משבר אישי שעבר לאחר פטירת אימו.

## גרסאות כיסוי
*השיר זכה לכמה חידושים וביצועים מחדש לאורך השנים על ידי הזמרים דני ליטני, גידי גוב, אמיר דדון, שביצע את השיר כפתיח לסדרת הטלוויזיה "סימני שאלה", שעסקה בעולמם של יוצאים בשאלה מתוך הקהילה החרדית. בנוסף לכך, השיר בוצע גם על ידי להקת תיסלם יחד עם שלום חנוך במסגרת הופעותיהם.
*בשנת 2003 ביצעו הזמרים מעיין שקד, כברה קסאי, בוריס סולטנוב, שי גבסו ושירי מימון גרסת כיסוי של השיר בחצי הגמר של התכנית "כוכב נולד".
*בשנת 2023 ביצע השחקן יהודה לוי  גרסת כיסוי של השיר במופע "Sing פסטיגל".

## קישורים חיצוניים

* נגד הרוח, באתר הספרייה הלאומית

* אקורדים לשיר, באתר Tab4u
* תרגום השיר, באתר Lyrics Translate
* 30px נגד הרוח, במסד הנתונים המוזיקלי Genius
* 20px נגד הרוח, במסד הנתונים המוזיקלי Discogs
* 20px נגד הרוח, במסד הנתונים הדיגיטלי MusicBrainz
* 20px נגד הרוח, באתר המוזיקה Spotify
* 21px נגד הרוח, באתר המוזיקה iTunes
* 55px נגד הרוח, באתר המוזיקה Tidal
* 20px נגד הרוח, באתר המוזיקה Musixmatch
* 20px נגד הרוח, באתר המוזיקה SoundCloud
* 
* 
* 
* 
* 

## הערות שוליים

קטגוריה:שירי שלום חנוך
קטגוריה:שירי אמיר דדון
קטגוריה:שירים בעברית
קטגוריה:שירים שנכתבו על ידי שלום חנוך
קטגוריה:שירים שהולחנו על ידי שלום חנוך
קטגוריה:שירים על תקווה
פרנק פרקר

**פרנק פרקר** (באנגלית: **Frank Parker** בפולנית:**Franciszek Andrzej Pajkowski**; 31 בינואר 1916 – 24 ביולי 1997), היה טניסאי אמריקאי. אחד הטניסאים הבולטים בעולם בסוף שנות ה-40, כשלזכותו 7 זכיות בטורנירי גראנד סלאם בתחרויות הגברים וזוגות, השתתפות בגמרים של גביע דייוויס במדי נבחרת ארצות הברית.

## ביוגרפיה
פרנצ'ישק פייקובסקי נולד במילווקי למשפחה של מהגרים מפולין. אמו הייתה אלמנה שגידלה 5 ילדים. בגיל 10 פרנצ'ישק החל לעזור בפרנסת המשפחה ועבד במועדון טניס מקומי כמגיש כדורים. מאמן מקומי מרסר בייסלי שם לב לכישרונו של הילד והחל לאמן אותו. בגיל 10 הוא ניצח בתחרות שנערכה בניו יורק. בגיל 15 הוא ניצח באליפות ארצות הברית לגילו. באותה תקופה הוא שינה את שמו לפרנק פרקר.

בשנת 1937 פרקר נכלל בנבחרת ארצות הברית וזכה איתה בתואר. באותה שנה פרקר הגיע לחצי הגמר באליפות וימבלדון.

בשנת 1938 פרקר התחתן עם אשתו לשעבר של מאמנו שהייתה מבוגרת ממנו ב-20 שנים.

לאחר תחילת מלחמת העולם השנייה פרקר גויס לשורות צבא ארצות הברית אך היה מקבל חופשות להשתתפות באליפות ארצות הברית הפתוחה. לתחרות 1945 הוא הגיע במטוס צבאי ישר מחזית הלחימה וניצח בתחרות הגברים בפעם השנייה ברציפות.

בשנים 1948 ו-1949 פרקר ניצח בתחרות הגברים באליפות צרפת הפתוחה כאשר בשנת 1949 הוא ניצח גם באליפות זוגות גברים. בשנת 1949 פרקר ניצח באליפות וימבלדון.

באוקטובר 1949 פרקר חתם על חוזה עם בובי ריגס וג'ק קרמר והם ערכו מספר סבבי הופעות משחקי טניס. פרקר סיים להשתתף בתחרויות בשנת 1960. למרות זאת, משנת 1968 כאשר מקצוענים קיבלו רשות להשתתף בתחרויות הוא הופיע באליפות וימבלדון בגיל 52.

לאחר סיום קריירת הטניס פרקר עבד כאיש מכירות והחל משנת 1979 היה מאמן טניס.

ב-1964 פרקר התקבל להיכל התהילה של הטניס.

פרקר נפטר בשנת 1997 בסן דייגו.

## הישגים

## קישורים חיצוניים

* ביוגרפיה

קטגוריה:אמריקאים ילידי ויסקונסין
קטגוריה:מילווקי: אישים
קטגוריה:טניסאים אמריקאים
קטגוריה:טניסאים זוכי אליפות ארצות הברית הפתוחה בטניס
קטגוריה:טניסאים זוכי אליפות צרפת הפתוחה
קטגוריה:טניסאים זוכי אליפות וימבלדון
קטגוריה:ויסקונסין: ספורטאים
קטגוריה:אמריקאים ממוצא פולני
קטגוריה:אמריקאים שנולדו ב-1916
קטגוריה:אמריקאים שנפטרו ב-1997
או'בריאן סמית'

**או'בריאן סמית**' (באנגלית: **O'Brien Smith**; 1756 – 27 באפריל 1811) היה דמות פוליטית אירית - אמריקאית שכיהן בבית הנבחרים ובסנאט של קרוליינה הדרומית בעשור הראשון של המאה ה-19, וכן קדנציה אחת בקונגרס האמריקני שבו ייצג את מחוז הקונגרס הרביעי של קרוליינה הדרומית.

## ביוגרפיה
סמית' נולד בשנת 1756 בממלכת אירלנד, והיה בשנות העשרים המאוחרות לחייו כשהגיע לקרוליינה הדרומית בחודשים מיד לאחר סיום מלחמת העצמאות. הוא נשבע את שבועת הנאמנות לממשלת ארצות הברית ב-31 ביולי 1784, והחל להשתתף בפעילות הפוליטית של ארצו המאומצת. הוא כיהן כחבר בבית הנבחרים של קרוליינה הדרומית בין השנים 1789 ל-1799 ובסנאט של קרוליינה הדרומית בשנת 1800. בשנת 1804 הוא נבחר כדמוקרטי-רפובליקני לקונגרס התשיעי וכיהן מ-4 במרץ 1805 עד 3 במרץ 1807. במהלך תקופה זו בחייו, סמית' התגורר בבית קייפרס-מוט בצ'ארלסטון, קרוליינה הדרומית.

או'בריאן סמית' היה באמצע שנות החמישים לחייו כאשר מת בקרוליינה הדרומית ב-27 באפריל 1811, כמעט שלושה עשורים לאחר שהגיע לארצות הברית. אין תיעוד היסטורי ידוע המציין את תאריך ומקום לידתו, אם כי השנה מוערכת בדרך כלל ב-1756 וארץ הלידה היא ככל הנראה אירלנד. הוא נקבר באחוזת הקבורה של סנט ברתולומיאו, מחוז קולטון, ליד ג'קסונבורו.

## קישורים חיצוניים

* 
* 

קטגוריה:מהגרים מאירלנד לארצות הברית
קטגוריה:חברי בית הנבחרים של ארצות הברית מקרוליינה הדרומית
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:אמריקאים שנולדו ב-1756
קטגוריה:אמריקאים שנפטרו ב-1811
פיגוע הירי באל-פונדוק (2025)

**פיגוע הירי באל-פונדוק** אירע ב-6 בינואר 2025 בשעות הבוקר, בכביש 55 בין אל-פונדוק לקדומים. בפיגוע נרצחו שלושה ישראלים, ושמונה אחרים נפצעו.

## הפיגוע
שלושת המחבלים הפלסטינים נסעו במכונית סדאן לבנה למיקום שבין הכפר הפלסטיני אל-פונדוק לקדומים. המחבלים, אשר היו חמושים ברובי סער, יצאו מהרכב ופתחו באש מטווח קצר על אוטובוס ושני כלי רכב פרטיים שנסעו בכביש 55.

בפיגוע נרצחו שלושה ישראלים ונפצעו שמונה נוספים, בהם נהג האוטובוס אשר נפצע באורח קשה.

כאשר אזרח ישראלי חמוש באקדח אשר נכח במקום החל לירות לעבר התוקפים, הדבר אילץ אותם להימלט מהמקום במכוניתם. כוחות צה"ל פתחו מיד במצוד נרחב לאיתור ולכידת המחבלים.

## קורבנות
הפיגוע גבה את חייהם של שלושה אזרחים ישראלים:
* אלעד יעקב וינקלשטיין (35), קצין משטרה.
* עליזה ראיס (73).
* רחל כהן (70).

שמונה אנשים נוספים נפצעו בפיגוע, בהם נהג האוטובוס, אשר נפצע באורח קשה.

## המפגעים
יומיים לאחר הפיגוע, הזרוע הצבאית של ארגון הטרור חמאס לקחה אחריות על הפיגוע והודיעה כי ג'עפר דבאסה, פעיל הארגון שתכנן את הפיגוע, נהרג על ידי כוח של צה”ל בכפר אל-באד'אן סמוך לשכם כמה שעות לאחר הפיגוע.

ב-22 בינואר 2025, בתום פעולת נוהל סיר לחץ על מבנה בכפר בורקין בנפת ג'נין במסגרת מבצע חומת ברזל, נהרגו שניים מהמחבלים שביצעו את הפיגוע ושהו במבנה, קטיבה א-שלבי ומוחמד נזאל המזוהים עם הג'יהאד האסלאמי. ב-16 באפריל 2025 נהרג המחבל השלישי מוחמד זכארנה (המזוהה גם הוא עם הג'יהאד האסלאמי) בקבאטיה בנפת ג'נין במסגרת מבצע חומת ברזל.

ב-9 במאי 2025 לוחמי צה"ל, ימ"מ ושב"כ הרגו בבית בשכם את נור ביטאווי, ראש התארגנות הטרור של הג'יהאד האסלאמי בג'נין, שהיה ממתכנני הפיגוע באל-פונדוק.

ב-21 במאי 2025, כוחות צה"ל, בהכוונה מודיעינית של שב"כ, פעלו בשכונה המזרחית בג'נין ועצרו את מכווין הפיגוע באל-פונדוק.

ב-12 בפברואר 2026, לוחמי ימ"מ וכוחות חטיבת מנשה בהכוונת שב"כ פעלו במרכז העיר ג'נין ועצרו את המחבל מוחמד זידן, ששימש כסייען של אחד המחבלים שביצעו את פיגוע הירי באל-פונדוק. המחבל היה בכיר בהתארגנות הטרור במחנה הפליטים ג'נין שפורקה ועסק במימון גורמי טרור וקידום פעילות טרור נגד מדינת ישראל.

## תגובות לפיגוע
הפיגוע התרחש על ציר נסיעה ראשי המשמש את תושבי קדומים והיישובים הסמוכים בשעת בוקר מוקדמת בה הכביש עמוס בכלי רכב. בעקבות הפיגוע, גברה הדרישה למציאת נתיב נסיעה חלופי שאינו עובר דרך הכפר פונדוק, וזמן קצר לאחר מכן דווח על תחילת סלילתו של כביש "מבוא קדומים" העוקף את בתי הכפר מצד מערב.

לאחר כשבוע מהפיגוע, הצבא אפשר את פתיחת החנויות הלא חוקיות על הכביש הראשי, הגורמות לסיכון ביטחוני לתושבים הנוסעים שם. אולם תושבי האזור מחו על כך והובילו לסגירתן מחדש.

ב-20 בינואר 2025 פעלו המוחים בצורה אקטיבית ופרועה יותר, ואף שרפו חנויות ורכבים. בעקבות המהומה שוטר וחייל מג"ב רדפו אחרי כמה נערים כדי לעצור אותם, תוך כדי ירי לעבר הבורחים. בעקבות הירי (שהתבצע מחוץ לכפר) שלושה נערים נפצעו באורח קשה.

## ראו גם
* פיגוע הירי בכביש 4 - פיגוע דומה שבוצע במחלף יבנה ב-15 באוקטובר 2024 על ידי מחבל פלסטיני.
* רצח עידו זולדן - פיגוע שבוצע בקרבת מקום ב-19 בנובמבר 2007 בו נרצח תושב שבי שומרון ביציאה מהכפר פונדוק על ידי שוטרים פלסטינים.
* רצח שלום סופר - פיגוע דקירה שבוצע בקרבת מקום ב-25 באוקטובר 2022 בו נדקר למוות תושב פתח תקווה בחנות בכפר פונדוק על ידי מחבל פלסטיני.

## הערות שוליים

כביש 55
כביש 55
כביש 55
כביש 55
2015 בספרות

בערך זה מצוינים אירועים בולטים שהתרחשו במהלך שנת 2015 ונוגעים לתחום הספרות.

## אירועים בולטים

## ספרים חדשים נבחרים
### סיפורת
* לי ברדוגו – שישה עורבים
* מישל וולבק – כניעה
* סטיבן קינג – Finders Keepers 
* סטיבן קינג – The Bazaar of Bad Dreams 
* אי. אל. ג'יימס – 
* נל הרפר לי – ניצב כל הלילות 

### ספרי ילדים ונוער
* ריק ריירדן – להב הקיץ

## נפטרו
[240px|ממוזער|סר [טרי פראצ'ט]]
* 27 בינואר – סוזט היידן אלגין, סופרת מדע בדיוני ובלשנית אמריקאית (נולדה ב-1936)
* 29 בינואר – קולין מקאלוג, סופרת אוסטרלית (נולדה ב-1937)
* 6 בפברואר – אנדרה ברינק, סופר דרום אפריקני (נולד ב-1935)
* 6 בפברואר – אסיה ג'באר, סופרת, מתרגמת וקולנוענית אלג'יראית (נולדה ב-1936)
* 28 בפברואר – ישר כמאל, סופר טורקי ממוצא כורדי (נולד ב-1923)
* 12 במרץ – סר טרי פראצ'ט, סופר בריטי שכתב ספרי פנטזיה (נולד ב-1948)
* 18 במרץ – גרייס אוגוט, סופרת קנייתית (נולדה ב-1930)
* 26 במרץ – תומאס טראנסטרמר, סופר, משורר ומתרגם שוודי. חתן פרס נובל לספרות לשנת 2011 (נולד ב-1931)
* 13 באפריל – גינטר גראס, סופר ומשורר גרמני וחתן פרס נובל לספרות לשנת 1999 (נולד ב-1927)
* 2 במאי – רות רנדל, סופרת אנגלית שעסקה בעיקר בכתיבת ספרות בלשית (נולדה ב-1930)
* 19 ביוני – ג'יימס סולטר, סופר ותסריטאי יהודי-אמריקאי (נולד ב-1925)
* 21 ביולי – א"ל דוקטורוב, סופר אמריקאי (נולד ב-1931)
* 30 באוגוסט – אוליבר סאקס, נוירולוג וסופר מדע פופולרי יהודי-בריטי (נולד ב-1933)
* 2 באוקטובר – בריאן פריל, מחזאי, סופר ובמאי תיאטרון אירי (נולד ב-1929)
* 5 באוקטובר – הנינג מנקל, סופר שוודי (נולד ב-1948)
* 30 בנובמבר – פאטמה מרניסי, סוציולוגית, סופרת, חוקרת ואינטלקטואלית פמיניסטית מרוקאית (נולדה ב-1940)

## פרסים
* פרס דייוויד כהן: טוני הריסון 
* פרס מאן בוקר: "A Brief History of Seven Killings"  מאת מרלון ג'יימס 
* פרס נובל לספרות: סבטלנה אלכסייביץ', בלארוס

## קישורים חיצוניים

*
מגנוס ג'ונסון

**מגנוס ג'ונסון** (באנגלית: **Magnus Johnson**; 19 בספטמבר 1871 – 13 בספטמבר 1936) היה פוליטיקאי אמריקאי.  הוא כיהן כחבר הסנאט של ארצות הברית וכחבר בבית הנבחרים של ארצות הברית מטעם מינסוטה מטעם מפלגת העבודה החקלאית של מינסוטה. ג'ונסון הוא יליד שוודיה היחיד שכיהן בסנאט האמריקני.

## ביוגרפיה
ג'ונסון נולד ב-19 בספטמבר 1871 ליד קרלסטד, שוודיה, ומשפחתו עברה ללה קרוס, ויסקונסין, ארצות הברית, ב-1891. הם עברו למחוז מיקר, מינסוטה, ב-1893.

הוא עבד כחוטאי וכחוטב עצים, הפך לחקלאי, ועד 1913 היה מנהיג סניף מינסוטה של האגודה האמריקאית לאקוויטי וסגן נשיא בורסת הדגנים השיתופית בבעלות החקלאים. הוא כיהן גם בבית הנבחרים של מינסוטה וגם בסנאט של מינסוטה לפני שנבחר לסנאט של ארצות הברית מטעם מפלגת העבודה החקלאית של מינסוטה, כדי למלא את המושב שהתפנה בשל מותו של קנוט נלסון. ג'ונסון כיהן בסנאט מ-16 ביולי 1923 עד 3 במרץ 1925, במהלך הקונגרס ה-68. הוא הפסיד בניסיונו להיבחר מחדש ב-1924. בהמשך הוא נבחר לבית הנבחרים של ארצות הברית וכיהן מ-4 במרץ 1933 עד 3 בינואר 1935 במהלך הקונגרס ה-73, וזכה באחד מהמושבים הכלליים. לאחר מכן, הוא חזר לעסוק בחקלאות ושימש כמפקח המדינה על שוקי בהמות ציבוריים בין השנים 1934–1936. הוא היה מועמד מטעם מפלגת העבודה החקלאית של מינסוטה לתפקיד מושל מינסוטה ב-1936, אולם לא הצליח להיבחר לתפקיד.

ג'ונסון מת בליצ'פילד, מינסוטה, לשם הלך לטיפול רפואי, ב-13 בספטמבר 1936, ונקברבבית הקברות הקהילתי של דאסל בדאסל, מינסוטה.

בנו, פרנסיס אוסטין ג'ונסון (1904–1989), הוא יוצר כדור החוט הגדול ביותר בעולם; כדור החוט נמצא תחת פגודה סגורה בעיירת דרווין, מינסוטה. הוא קבור באותו בית קברות, קרוב לאביו.

## קישורים חיצוניים

* 
* 

## הערות שוליים

קטגוריה:חברי הסנאט של ארצות הברית ממינסוטה
קטגוריה:מהגרים משוודיה לארצות הברית
קטגוריה:חברי בית הנבחרים של ארצות הברית ממינסוטה
קטגוריה:אמריקאים שנולדו ב-1871
קטגוריה:אמריקאים שנפטרו ב-1936
אות ועוד

**אות ועוד** היה שעשועון לנוער בהפקת הטלוויזיה הלימודית מסוף שנות ה-70 שעסק בהרכבת מילים בעברית ופתרון תרגילים בחשבון. בין מנחי השעשועון היו רויטל עמית, אלי ישראלי, דן כנר ושירה גרא.

## אודות התוכנית
התכנית שודרה בסוף שנות ה-70 ובתחילת שנות ה-80, בטלוויזיה החינוכית, פעמיים בשבוע בימים ראשון וחמישי, בשעה חמש אחרי הצהריים.

את התכנית הנחו לסירוגין דן כנר, אלי ישראלי, רויטל עמית ושירה גרא. בין המומחים שבדקו את התשובות של המתמודדים היו הלשונאים ניסן נצר  ואבשלום קור.

באמצע שנות ה-90 הפיקה החינוכית, שעשועון דומה בשם "תיק-תק" בהנחיית רונית כפיר, איל קיציס ואפרת רייטן.

## אופן המשחק
#### הרכבת מילים
מנחה התוכנית החזיק בידיו "בנק" של קלפים ועליהם רשומות אותיות האלף-בית. כל אחד מהמשתתפים בתורו, היה בוחר שבע אותיות, כאשר הוא יכול לבקש שהאות תהיה עיצור או תנועה ("אהוי"). המנחה מניח את שבעת הקלפים על גבי לוח, ואז שני המתמודדים צריכים להרכיב מן האותיות שבחרו, מילה בעברית, בתוך פרק זמן של 45 שניות. המתמודד שהרכיב את המילה הארוכה ביותר (שאושרה כתקנית על ידי המומחים ללשון) זכה בנקודות. במידה ושני המתמודדים הרכיבו את אותה מילה, או מילים באורך זהה, המתמודד שבחר את האותיות, היה הזוכה בסיבוב.

#### תרגילי חשבון
כל אחד מהמתמודדים היה בוחר קלפים עם ספרות, שהיו מוצבים על גבי לוח, בדומה למשחק הרכבת המילים. "דיילת החשבון" סובבה רולטה, שהייתה מתייצבת לאחר מספר סיבובים על מספר אקראי בן שלוש ספרות. על המתמודדים היה להשתמש בארבע פעולות החשבון, על מנת להגיע קרוב ככל האפשר למספר שנבחר, בעזרת כל הספרות שמופיעות על גבי הקלפים.
בכל תוכנית, הוצגה שאלה לצופים בבית, והתשובות שהיו מגיעות בגלויות דואר, היו נכנסות להגרלה נושאת פרסים. הפרסים התגאו בהיותם תוצרת כחול-לבן, וכללו פריטים כגון נעליים, שקי שינה, שמיכות פוך, צידניות וכדומה. המנצח בתוכנית יכול להמשיך להשתתף בשמונה תוכניות נוספות, ובמידה וזכה בכולן, הוא יתמודד עם אלופים כמותו בתוכנית "אלוף האלופים", שבה יתמודדו על הפרס, ריהוט מלא לחדר נוער. 

## ראו גם
* פיצוחים
* תיק-תק

## קישורים חיצוניים
* אות ועוד, באתר הספרייה הלאומית

## הערות שוליים

קטגוריה:הטלוויזיה החינוכית הישראלית: תוכניות וסדרות
קטגוריה:שעשועוני טלוויזיה
קטגוריה:תוכניות טלוויזיה ישראליות שעלו לשידור בשנות ה-1970
קטגוריה:תוכניות טלוויזיה ישראליות מבוססות על פורמט צרפתי
החגיגה נגמרת

"**החגיגה נגמרת**" (נקרא גם "**לקום מחר בבוקר**" על פי שורת הפתיחה בפזמון) הוא שיר שבוצע על ידי להקת הפופ "הכל עובר חביבי". את השיר כתבה והלחינה נעמי שמר ועיבד אלדד שרים לכבוד חגיגות יום העצמאות ה-28 למדינת ישראל.

## אודות השיר
להקת "הכל עובר חביבי" הופיעה עם השיר בחגיגת הזמר העברי, שנערכה ביום העצמאות תשל"ו (1976) במקום פסטיבל הזמר והפזמון. השיר הוצג כמועמד למצעדי הפזמונים השבועיים של הגל הקל ב־11.5.1976. הוא זכה להצלחה ענקית וצעד 14 שבועות, עד 23.8.1976. שבועיים מתוכם עמד בראש המצעד, החל מ־28.6.1976.
במצעד השנתי תשל"ו (1976) של רשת ג' דורג השיר במקום ה־12, ובכך היה לשיר הראשון של "הכל עובר חביבי" שהצליח להגיע למצעדים השנתיים של קול ישראל.

## ביצועים מיוחדים

* להקת "אוף שימחעס" הפיקה בשנת 2005 גרסת דאנס בשם "לקום מחר בבוקר" מתוך אלבומם "דאנס אוף שימחעס - האוסף הגדול".
* להקת "הגרובטרון", שמתמחה בגרסאות כיסוי לשירים עבריים, הקליטו גרסה מיוחדת וארוכה במיוחד של השיר באלבומם הראשון "הגרובטרון" משנת 2007.
* במרץ 2020, בתחילת הסגר הראשון עקב מגפת הקורונה בישראל, הפיקו כוכבי הילדים בארץ (יובל המבולבל, מיקי, הדוד חיים, מולי וצומי, קוגומלו, רוי בוי, סבא טוביה, קופיקו, ופיקו) וידאו קליפ, להעלאת המורל של ילדי ישראל, בו הם שרים את השיר "החגיגה נגמרת".
* המיזם החברתי-מוזיקלי קולולם, הפיק סרטון בספטמבר 2024, במלאת שנה לאירועי 7 באוקטובר, בו שרו 2000 גברים ונשים מכל קצוות החברה הישראלית את השיר "החגיגה נגמרת" של נעמי שמר.

## קישורים חיצוניים
* החגיגה נגמרת, באתר הספרייה הלאומית
* 
* אקורדים לשיר, באתר Tab4u
* תרגום לאנגלית, באתר Lyrics Translate
* 20px החגיגה נגמרת, במסד הנתונים המוזיקלי MusicBrainz
* 30px החגיגה נגמרת, במסד הנתונים המוזיקלי Genius
* 20px החגיגה נגמרת, במסד הנתונים המוזיקלי Discogs
* 20px החגיגה נגמרת, באתר המוזיקה Spotify
* 21px החגיגה נגמרת, באתר המוזיקה iTunes
* 20px החגיגה נגמרת, באתר המוזיקה Musixmatch
* 20px החגיגה נגמרת, באתר המוזיקה SoundCloud
* 
* 

## הערות שוליים

2025 01
קטגוריה:שירי הכל עובר חביבי
קטגוריה:שירים בעברית
קטגוריה:שירים שנכתבו על ידי נעמי שמר
קטגוריה:שירים שהולחנו על ידי נעמי שמר
קטגוריה:שירים על תקווה
קטגוריה:שירים על בוקר
מאיה (שיר)

"**מאיה**" הוא שיר שהוקלט על ידי הזמר והמוזיקאי הישראלי שלום חנוך. את השיר הוציאה בשנת 1970 לאור חברת התקליטים פונוקול כרצועה השלישית מתוך אלבומו המשותף של חנוך עם אריק איינשטיין, "פלסטלינה".

## על השיר
השיר נכתב והולחן על ידי חנוך, שהקדיש את השיר לבתו, מאיה, בטרם נולדה. בחלק הראשון, הוא מתאר אותה כילדה קטנה, ותוהה על מחשבותיה ורגשותיה כלפיו. ישנו דיאלוג פנימי, בו היא מספרת על הדברים שהיא אוהבת באביה ומה השתנה בחייה מאז שהייתה קטנה. התחושה המרכזית היא חיבור עמוק ואהבה ללא תנאים בין השניים, עם דגש על הקשר המיוחד ביניהם, המתואר במילים כמו "גוזלי שלי".

בחלק השני, השיר מתאר את המשך שנותיה – מאיה הפכה מילדה קטנה לאישה בת עשרים, אך עבור הדובר, הקשר והאהבה כלפיה נותרו כשהיו. הוא ממשיך לתהות על מהות רגשותיה כלפיו ומה השתנה ביחסיה אליו, ומבטא געגועים לימים עברו לצד הערכה לרגע הנוכחי. החזרה על שמה של מאיה מבליטה את יופיו הפשוט והייחודי של הקשר, כאשר קריאת שמה משמשת כסמל לאהבה ולחיבור הבלתי משתנה ביניהם.

במרוצת השנים הוקלטו לשיר כמה גרסאות כיסוי. המוכרות ביותר הוקלטו על ידי אריק איינשטיין, חוה אלברשטיין ושלמה ארצי.

## הערות שוליים

קטגוריה:שירי שלום חנוך
קטגוריה:שירי אריק איינשטיין
קטגוריה:שירי חוה אלברשטיין
קטגוריה:שירי שלמה ארצי
קטגוריה:שירים בעברית
קטגוריה:שירים שנכתבו על ידי שלום חנוך
קטגוריה:שירים שהולחנו על ידי שלום חנוך
קטגוריה:שירים על ילדים
קטגוריה:שירים על ילדות
קטגוריה:שירים על זמן
גבריאל גרופלו

**גבריאל גרופלו** (בהולנדית: **Gabriël Grupello**;  1644, בלגיה – 1730, קרקראדה) היה פסל בארוק פלמי, שיצר פסלים דתיים ומיתולוגיים, פורטרטים ופסלים ציבוריים. הוא עבד בפלנדריה, צרפת וגרמניה. הוא היה פסל וירטואוז שנהנה מחסותם של כמה שליטים אירופאים.

## ביוגרפיה
גרופלו החל בגיל 14 הכשרה של חמש שנים כפסל בבית המלאכה באנטוורפן של פסל הבארוק המוביל ארטוס קלינוס האב.

## גלריה

Fontaine Murale aux Dieux Marins by Gabriel Grupello in the Royal Museums of Fine Arts of Belgium.jpg|מזרקת קיר עם אלי ים במוזיאונים המלכותיים לאמנויות יפות של בלגיה בבריסל
Diana by Gabriel de Grupello.jpg|דיאנה במוזיאונים המלכותיים לאמנויות יפות של בלגיה
Narcissus, by Gabriel Grupello-.jpg|פסל נרקיסוס במוזיאונים המלכותיים לאמנויות יפות של בלגיה
Jan-Wellem-Reiterstandbild auf dem Marktplatz in Duesseldorf-Altstadt, von Suedosten.jpg|פסל רכוב של יוהאן וילהלם, הנסיך הבוחר מפפאלץ בדיסלדורף


## קישורים חיצוניים

קטגוריה:פסלים של תקופת הבארוק
קטגוריה:פלמים
קטגוריה:ילידי 1644
קטגוריה:נפטרים ב-1730
שלומי גיל

**שלומי גיל** (נולד ב-1988, ה'תשמ"ח) הוא עיתונאי חרדי ישראלי וסופר בעיתון משפחה, לשעבר דובר עיריית ביתר עילית.

## ביוגרפיה
שלומי גיל נולד בירושלים, בנו של הסופר והפובליציסט פנחס גיל. הוא גדל והתחנך במוסדות חינוך ליטאיים בעיר, ולמד בישיבות עטרת ישראל ונחלת שלמה. בנוסף הוא בוגר בית הספר לפרסום "הבצפר" - השלוחה החרדית.

את דרכו העיתונאית החל ככתב בשבועון שעה טובה, שם סיקר את מאבקי העדה החרדית. בשנת 2011 הצטרף לצוות עיתון בקהילה, שם שימש ככתב מגזין ופוליטי, וסיקר, בין היתר, את מערכת הבחירות לכנסת בשנת 2013.

בשנת 2013 הצטרף לעיתון משפחה, בו שימש ככתב שטח. במסגרת עבודתו פרסם טור שבועי במהלך הבחירות לרשויות המקומיות, שהתמקד בזירה המוניציפלית ברחבי הארץ.

בשנת 2020 מונה ליועץ התקשורת של מאיר רובינשטיין, ראש עיריית ביתר עילית, וכדובר העירייה. בשנת 2024 סיים את תפקידו בעירייה ומונה לראש דסק כנסת וממשלה בעיתון משפחה. במקביל, החל לשמש כיועץ אסטרטגי במכון לאסטרטגיה ומדיניות חרדית.

## חיים אישיים
נישא ב-2016 למלכי מצוי. ממנה הוא אב לילד, בהמשך התגרש. הוא מתגורר בירושלים.

## שירות צבאי
גיל שירת בצה"ל במסגרת שלב ב' בפיקוד העורף, וסיים את שירותו בשנת 2022. במסגרת שירות המילואים הוא משמש כיועץ התקשורת של מנהלת החרדים הצבאית.

## קישורים חיצוניים

## הערות שוליים

קטגוריה:עיתונאים חרדים ישראלים
קטגוריה:בוגרי ישיבת עטרת ישראל
קטגוריה:ירושלים: אישים
קטגוריה:ישראלים שנולדו ב-1988
זמר אהבה לים

"**זמר אהבה לים**" הוא שיר שהוקלט בשנת 1953 מתוך המחזמר "ים ובית", שהועלה בתיאטרון הקאמרי.

## על השיר
המחזמר "ים ובית", בו נכלל השיר, לא זכה להצלחה וירד מהבמה לאחר חודשים ספורים. בשנת 1961 הקליטה להקת "התרנגולים" את השיר בתוכניתה. מאז הפך לקלאסיקה, שהוקלטה על ידי אמנים נוספים, כמו אריק איינשטיין, חוה אלברשטיין, רמי קלינשטיין, יגאל בשן, יהודית רביץ, גידי גוב, וכן אורה זיטנר באלבום "אורה זיטנר שרה סשה ארגוב", שראה אור בשנת 1981.

"זמר אהבה לים" הוא שיר אהבה אישי של ספן לאמו. בחלקו הראשון, הדובר מתאר את הסערה והחושך שמלווים את מסעו, ומבקש מאמו להיות מקור של אור ותמיכה עבורו. הוא קורא לה להדליק "שושנה של אש" על תורן ספינתו ולהעניק לו כוחות באמצעות חום לבה וברכתה. בחלק השני, השיר מתמקד בקשר עם כלתו ועם העתיד הצפוי להם. הדובר מצייר תמונה של תקווה ואמונה בשובו, ומבקש מאמו להעביר לכלתו מסרי אהבה וביטחון. המסע, כפי שמתואר, אינו רק פיזי אלא גם רוחני, ובמרכזו חלום להביא מנחת פלאים לרך שעתיד להיוולד.

## הערות שוליים

קטגוריה:שירי התרנגולים
קטגוריה:שירי אריק איינשטיין
קטגוריה:שירי גידי גוב
קטגוריה:שירי חוה אלברשטיין
קטגוריה:שירי יגאל בשן
קטגוריה:שירי אורה זיטנר
קטגוריה:שירי יהודית רביץ
קטגוריה:שירי רמי קלינשטיין
קטגוריה:שירים בעברית
קטגוריה:שירים שהולחנו על ידי סשה ארגוב
קטגוריה:שירים ממחזות זמר
קטגוריה:שירים על סירות
סשה סקרבק

**סשה סקרבק** (באנגלית: **Sacha Skarbek**) הוא פזמונאי ומפיק מוזיקלי בריטי, המוכר בזכות כתיבת הלהיטים "You're Beautiful" ו-"Goodbye My Lover" של ג'יימס בלאנט, וכן "Wrecking Ball" של מיילי סיירוס. סקרבק שיתף פעולה עם אמנים בולטים כמו אדל, לנה דל ריי, ג'ייסון מראז, טירז פור פירז, דאפי ואחרים.

## ביוגרפיה
סקרבק הוא מוזיקאי שהוכשר באופן קלאסי, ולמד אצל הפסנתרן רונלד סמית'. הוא קיבל מלגות מוזיקה ולמד בבתי הספר Northbourne Park ו-The King's School בקנטרברי. לאחר שסיים תואר במוזיקה באוניברסיטת אוקספורד ברוקס, שימש כמנהל מוזיקלי ונגן קלידים עבור אמנים כמו ננה צ'רי, בוורלי נייט, Alisha's Attic וג'ון בון ג'ובי.

#### כתיבת שירים והפקה
סקרבק היה שותף מרכזי בפיתוח הקריירה של ג'יימס בלאנט, וכתב יחד איתו את הלהיט הבינלאומי "You're Beautiful". הוא היה שותף לכתיבת שישה שירים מתוך אלבום הבכורה של בלאנט, *[[Back to Bedlam]]*, שכלל גם את הסינגלים "Goodbye My Lover" ו-"Wisemen".

בשנת 2008 כתב סקרבק את השיר "Cold Shoulder" יחד עם אדל, שיצא כסינגל מתוך אלבום הבכורה המצליח שלה, *[[19 (אלבום)|19]]*. לאורך השנים כתב שירים לאלבומים מצליחים נוספים, כמו *[[We Sing. We Dance. We Steal Things]]* של ג'ייסון מראז ו-*[[Born to Die]]* של לנה דל ריי.

סקרבק היה שותף לכתיבת הלהיט "Wrecking Ball" של מיילי סיירוס יחד עם מוזלה וסטפן מוקיו. השיר, שהופק על ידי ד"ר לוק וסירקט, הגיע למקום הראשון במצעד הבילבורד הוט 100 וזכה להצלחה עולמית ולמעמד מולטי-פלטינה.

בשנת 2012 הקים סקרבק חברת הפקה משלו בשם White Rope Music, המתמקדת בפיתוח אמנים.

#### מוזיקה לקולנוע
סקרבק כתב וניהל את הפסקול של הסרט התיעודי *For No Good Reason*, בכיכובו של ג'וני דפ. בנוסף, יצר יחד עם ג'יימס וולש פסקול לסרט המבוסס על הרומן *Lullaby* של צ'אק פלאניוק.

## חייו האישיים
סשה סקרבק גדל בלונדון. אביו, אנדז'יי סקרבק, הוא פסיכותרפיסט, ואמו, מרג'ורי וולאס, היא עיתונאית וסופרת שקיבלה את תואר מסדר האימפריה הבריטית על תרומתה להקמת ארגון הבריאות הנפשית SANE. אחיו, סטפן סקרבק, הוא גם כותב שירים ומפיק מוזיקלי.

## פרסים ומועמדויות

## קישורים חיצוניים
* 

## הערות שוליים

קטגוריה:פזמונאים בריטים
קטגוריה:מפיקים מוזיקליים בריטים
קטגוריה:פסנתרנים בריטים
קטגוריה:גיטריסטים בריטים
קטגוריה:אישים ממוצא פולני
קטגוריה:בריטים שנולדו במאה ה-20
גאי הווארד

**גאי ויקטור הווארד** (באנגלית: **Guy Victor Howard**; 28 בנובמבר 1879 – 20 באוגוסט 1954) היה פוליטיקאי אמריקאי.

## ביוגרפיה
גאי ויקטור הווארד נולד במיניאפוליס, מינסוטה ב-28 בנובמבר 1879. הוא למד בבתי ספר ציבוריים, בית הספר לעסקים במיניאפוליס ובאוניברסיטת ג'ורג'טאון בוושינגטון. הווארד שימש כפקיד בסניף הדואר בבית הנבחרים של ארצות הברית בין השנים 1897 ל-1901. ב-1901 עבד בתחום עסקי הביטוח במיניאפוליס, ובבחירות 1916 היה אלקטור לנשיאות מטעם המפלגה הרפובליקנית.

הווארד נבחר ב-3 בנובמבר 1936 לסנאט של ארצות הברית ממינסוטה כרפובליקני. הוא נבחר למלא את המושב שהתפנה בשל מותו של תומאס ד. שול וכיהן מ-4 בנובמבר 1936 ועד 3 בינואר 1937 בקונגרס ה-74. הוא לא ביקש להיבחר לתקופת הכהונה המלאה שתחל מ-1937.

לאחר כהונתו בסנאט, הווארד חזר לעסקי הביטוח ומת במיניאפוליס, מינסוטה ב-20 באוגוסט 1954. הוא נקבר בבית הקברות של לייקווד.

## קישורים חיצוניים

* 
* 

קטגוריה:אמריקאים ילידי מינסוטה
קטגוריה:מיניאפוליס: אישים
קטגוריה:בוגרי אוניברסיטת ג'ורג'טאון
קטגוריה:חברי הסנאט של ארצות הברית ממינסוטה
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1879
קטגוריה:אמריקאים שנפטרו ב-1954